AOT เผยนทท.จีน “STV” ชุด 2-นักธุรกิจต่างชาติ เดินทางเข้าไทยวันนี้ 279 คน
AOT เผยนทท.จีน "STV" ชุด 2-นักธุรกิจต่างชาติ เดินทางเข้าไทยวันนี้ 279 คน
AOT เผยนทท.จีน "STV"กลุ่มที่ 2-นักธุรกิจต่างชาติ เดินทางเข้าไทยวันนี้ 279 คน
26 ต.ค. 2563

นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ (สายปฏิบัติการ 1) บริษัท ท่าอากาศยานไทย จำกัด (มหาชน) หรือ AOT เปิดเผยว่า วันนี้ (26 ต.ค.) มีผู้โดยสารชาวจีนที่เป็นนักท่องเที่ยวประเภทพิเศษ Special Tourist Visa (STV) จำนวน 145 คน เดินทางมาจากเมืองกวางโจว สาธารณรัฐประชาชนจีน โดยสายการบิน China Southern Airlines เที่ยวบินที่ CZ3081 ถึงท่าอากาศยานสุวรรณภูมิ (ทสภ.) เวลา 14.30 น. โดยเที่ยวบินดังกล่าวมีผู้โดยสารทั้งหมด 279 คน ซึ่งนอกจากจะเป็นนักท่องเที่ยวประเภทพิเศษ STV 145 คน ที่เหลือจะเป็นกลุ่มนักธุรกิจต่างชาติ 118 คน ตามเงื่อนไขที่รัฐบาลกำหนด และคนไทย 16 คน
โดย ทสภ. ยังถือปฏิบัติตามกระบวนการตรวจคัดกรองเชื้อไวรัสโควิด – 19  กับผู้โดยสารกลุ่มดังกล่าวร่วมกับหน่วยงานภาครัฐที่เกี่ยวข้องตามมาตรการป้องกันการแพร่ระบาดเชื้อไวรัสโควิด – 19 อย่างเคร่งครัด รวมทั้งผู้โดยสารกลุ่มดังกล่าวจะต้องถูกส่งตัวไปยังโรงแรมที่เป็นสถานที่กักตัวทางเลือก (Alternative State Quarantine: ASQ) เพื่อกักตัวเป็นระยะเวลา 14 วัน เหมือนกับผู้โดยสารกลุ่มอื่นๆ ที่เดินทางเข้าประเทศไทย